Επικροτούμε 

Εξήγγειλε  πρόσφατα  ο  Υπουργός  Παιδείας,  όχι  τα  βιβλία  της  Κυπριακής  Ιστορίας  θα 
αναθεωρηθούν. 

Παρόλο  που  μια  εξαγγελία  είναι  απλά  μια  δήλωση  προθέσεων,  ο  Νεοκυπριακός 
Σύνδεσμος  θα  ήθελε  να  χαιρετίσει  αυτή  τη  πρωτοβουλία  και  ταυτόχρονα  να  εκφράσει 
την  ευχή  ότι  τα  νέα  βιβλία  τηις  κυπριακής  ιστορίας  θα  συγγραφούν,  έχοντας  κατά 
νουν  την  εκπαιδευτική  μεταρρύθμιση,  την  εφαρμογή  της  οποίας  απεφάσισε  ήδη  το 
Υπουργικό  Συμβούλιο.  Πιο  συγκεκριμένα,  οι  συγγραφείς  των  νέων  βιβλίων  θα  πρέπει 
να  έχουν  ως  πυξίδα  αυτό  που  αναφέρουν  οι  συντάκτες  της  Εκπαιδευτικής 
Μεταρρύθμισης.  Ότι  δηλαδή  το  περιεχόμενο  του  εκπαιδευτικού  μας  συστήματος  θα 
πρέπει  να  συνάδει  με  τους  στόχους  της  Πολιτείας,  κύριος  των  οποίων  είναι  εκείνος 
της  επανένωσης  της  χώρας.  Κάτι  που  εξυπακούει  τη  συρραφή  των  δύο  για  δεκαετίες 
μοιρασμένων  κομματιών  της  Κυπριακής  Κοινωνίας  και  την  επανασύνδεση 
ολόκληρου  του  λαού  της  χώρας  μας. 

Δεν  χρειάζεται  να  τονισθεί  ότι  η  εθνοκεντρική  προσέγγιση  της  ιστορίας  όχι  μόνο  θα 
ήταν  πολιτικά  λανθασμένη  αλλά  και  θα  ερχόταν  σε  σύγκρουση  με  τον 
πολυπολιτισμικό  χαρακτήρα  του  κυπριακού  λαού  στο  σύνολο  του. 

Δείγμα  μιας  πιο  σωστής  προσέγγισης  σ’  αυτό  το  θέμα  έχουν  δώσει  τα  αναθεωρημένα 
βιβλία  της  ιστορίας  που  από  το  2005  χρησιμοποιούνται  στις  τρεις  πρώτες  τάξεις  στα 
τ/κά  σχολεία  μέσης  εκπαίδευσης,  όπου  ξεκάθαρος  είναι  ο  στόχος  συνύπαρξης  και 
συμβίωσης  του  τ/κου  με  το  ε/κό  στοιχείο,  στην  ίδια  κοινωνία  και  την  ίδια  πολιτεία. 

Χωρίς  να  φαλκιδεύει  την  ιστορία  της  χώρας  μας,  το  Κράτος  έχει  την  ευκαιρία 
έμπρακτα  να  δείξει  ότι  εννοεί  αυτή  τη  συμβίωση,  που  δεν  θα  περιορίζεται  σε 
βερμπαλισμούς  αλλά  θα  εδράζεται  στο  όραμα  της  επανένωσης  της  χώρας  και  της 
ανασύνθεσης  της  κυπριακής  κοινωνίας  μακρυά  από  τη  μισαλλοδοξία  και  πάνω  σε 
υγιείς  βάσεις,  που  θα  ανταποκρίνονται  στην  πραγματικότητα  της  παρουσίας 
περισσότερων  της  μιας  κουλτούρας  της  χώρα  μας. 

